Ritratt: Miguela Xuereb .td_uid_2_6093aa9258665_rand.td-a-rec-img{text-align:left}.td_uid_2_6093aa9258665_rand.td-a-rec-img img{margin:0 auto 0 0} Il-Qorti ta' Għawdex, it-Tlieta semgħet kif ħaddiem tilef saqajh wara inċident fuq il-post tax-xogħol fl-impjant tal-Wasteserv f'Għawdex. Il-Pulizija, it-Tlieta ressqet quddiem il-Maġistrat Joseph Mifsud numru ta' uffiċjali tal-Wasteserv u tal-JF Services Limited dwar l-inċident li seħħ erba' snin ilu. Il-vittma, ta' 50 sena, kien qed jagħmel xogħol fuq makkinarju meta nqabad fih u sofra ġrieħi gravi tant li kellhom jinqatgħulu saqajh. L-inċident seħħ fl-10 ta' Ġunju tal-2017 u l-vittma, Taljan ta' 50 sena kien qed jagħmel xi xogħol fuq magna fl-impjant meta nqabad fiha u sofra ġrieħi gravi, li kellhom jinqatgħulu saqajh. L-individwi ġew akkużati fuq ilment mill-Awtorità tas-Saħħa u s-Sigurtà fuq il-Post tax-Xogħol dwar l-inċident li allegatament kien ikkawżat minħabba negliġenza jew nuqqas ta' osservanza tar-regolamenti. Huma ġew akkużati wkoll li kisru numru ta' regolamenti tas-saħħa u s-sigurtà, b'kollha jwieġbu li mhux ħatja. L-Ispettur Bernard Spiteri ta x-xhieda tiegħu dwar l-inċident. Fil-Qorti ntqal li l-magna, b'xi mod bdiet taħdem b'Ettore Altamura, l-vittma fiha, waqt li kien qed isewwiha. B'riżultat ta' dan, Altamura nqabad fil-magna u nqatawlu saqajh. Kontro-eżaminat mill-avukat Stefano Filletti, l-ispettur ikkonferma li l-magna kienet fornuta minn manifattur barrani u li Altamura kien intbagħat mill-kumpanija tal-manifattura biex jirranġa l-ħsara. Mistoqsi mill-qorti, qal li Altamura ma kienx impjegat tal-Wasteserv. L-Avukat David Salina deher għall-Awtorità tas-Saħħa u s-Sigurtà fuq il-Post tax-Xogħol. Għall-imputati qed jidhru l-avukati Stephen Tonna Lowell, Stefano Filletti, Nicole Galea, Arthur Azzopardi, Gavin Gulia, Charlon Gouder, Matthew Paris, Nathalino Debrincat u Alex Scerri Herrera. L-avukati Marc Sant u Anne-Marie Cutajar kienu l-avukati difensuri. Il-każ se jkompli fil-31 ta' Mejju. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6093aa925893e_rand.td-a-rec-img{text-align:left}.td_uid_3_6093aa925893e_rand.td-a-rec-img img{margin:0 auto 0 0}